B4-1294/96

Ψήφισμα σχετικά με τις δολοφονίες στο Σαλβαδόρ

Το Ευρωπαϊκό Κοινοβούλιο,

A. έντονα θορυβημένο από τις επτά τελευταίες δολοφονίες που διεπράχθησαν στις 20 Οκτωβρίου 1996 στη συνοικία Valle Nuevo του Σαν Σαλβαδόρ μεταξύ των οποίων και τεσσάρων παιδιών,

Β. ανησυχώντας εντονότατα σχετικά με τη δολοφονία του γνωστού τραγουδιστή και πρώην μέλους του FMLN, Francisco Antonio Manzanares Monjaras, υπό συνθήκες που αφήνουν να εννοηθεί ότι εξετελέσθη χωρίς δίκη, και στην οποία ενέχεται η PNC (Εθνική Πολιτική Αστυνομία), στις 8 Οκτωβρίου 1996,

Γ. επισημαίνοντας ότι κατά τις τελευταίες εβδομάδες σημειώθηκαν κατά τις οποίες βρήκαν το θάνατο δεκάδες άτομα,

Δ. υπενθυμίζοντας ότι η Επίτροπος για τα Ανθρώπινα Δικαιώματα, Victoria Aviles και η Επιτροπή Οικείων των Θυμάτων από Παραβιάσεις των Ανθρωπίνων Δικαιωμάτων (Codefan), θεωρούν ότι οι δολοφονίες αυτές μπορεί να αποτελούν μία νέα φάση βιαιοπραγιών των παραστρατιωτικών ομάδων που αποτελούν συνέχεια των «ταγμάτων θανάτου»,

Ε. υπενθυμίζοντας ότι τον Αύγουστο του 1996 ο Γενικός Γραμματέας του ΟΗΕ κ. Μπούτρος Γκάλι εξεδήλωσε την ανησυχία του για την καθυστέρηση εγκατάστασης της εθνικής αστυνομίας σε ολόκληρη την επικράτεια,

ΣΤ. επισημαίνοντας ότι οι παραστρατιωτικές ομάδες υπήρξαν υπεύθυνες για 40.000 δολοφονίες μεταξύ 1980 και 1992[semigr ] και ότι στη συνέχεια συνέχισαν δολοφονώντας αγωνιστές του FMLN,

Ζ. γνωρίζοντας ότι ο Πρόεδρος Αρμάντο Καλντερόν διέταξε να διενεργηθεί έρευνα σχετικά με την επαναδραστηριοποίηση των «ταγμάτων θανάτου»,

Η. επισημαίνοντας ότι οι βιαιοπραγίες αυτές θέτουν σε σοβαρό κίνδυνο τη διαδικασία εδραίωσης της δημοκρατίας στο Σαλβαδόρ,

Θ. εκφράζοντας την ανησυχία του για την απόφαση της 11ης Οκτωβρίου 1996 του κοινοβουλίου του Σαλβαδόρ να επαναφέρει την ποινή του θανάτου παρά το γεγονός ότι έχει υπογράψει τη Διεθνή Σύμβαση για την κατάργηση της ποινής του θανάτου,

Το Ευρωπαϊκό Κοινοβούλιο,

1. εκφράζει τη θλίψη και την αλληλεγγύη του προς τους οικείους των θυμάτων[semigr ]

2. ζητεί από τον Πρόεδρο Αρμάντο Καλντερόν να αναληφθεί έρευνα σε βάθος των δολοφονιών αυτών και των ενδεχόμενων διασυνδέσεών τους με τα πρώην «τάγματα θανάτου» και να ληφθούν τα απαραίτητα μέτρα για την παραπομπτή των υπευθύνων στη δικαιοσύνη[semigr ]

3. ζητεί να διατεθούν στην Επίτροπο για την Προστασία των Ανθρωπίνων Δικαιωμάτων όλα τα αναγκαία τεχνικά και ανθρώπινα μέσα προκειμένου να φέρει εις πέρας το έργο της[semigr ]

4. ζητεί να καταργηθούν από τη νομοθεσία του Σαλβαδόρ η θανατική ποινή και άλλα μέτρα για την επιβολή βαρύτερων ποινών, όπως ο «ειδικός νόμος κατά της εγκληματικότητος», ώστε οι εκλογές του Μαρτίου 1997 να διεξαχθούν υπό τις καλύτερες δυνατές προϋποθέσεις[semigr ]

5. ζητεί από την Επιτροπή να συνεχίσει την ενίσχυση των οργανώσεων που αγωνίζονται για την προστασία των ανθρωπίνων δικαιωμάτων και να συνεχίσει την ενίσχυση της διαδικασίας εκδημοκρατισμού του Σαλβαδόρ[semigr ]

6. ζητεί από την Κυβέρνηση του Σαλβαδόρ να διεξαγάγει έρευνα επί των δολοφονιών αυτών και να εγγυηθεί το δικαίωμα στη ζωή σε όλους ανεξαιρέτως τους πολίτες[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών και την κυβέρνηση του Σαλβαδόρ.